Jesaja

Jesaja (hebraisk:  – Yĕšaʿyā́hû, Jesjajahu, ; gresk:  – Ēsaḯas, i bibeloversettelsen fra 1930 Esaias; betyr «Herren frelser» og er dannet av samme roten (ישע y-sh- som betyr «frelse») som navnene Jesus og Josva) var ifølge Den hebraiske Bibelen (Det gamle testamente) en profet i Israel. Han tilskrives første del av Jesajas bok, som forteller om hovedtrekkene i hans liv og profetgjerning. 

 Jesaja kap. 1-39 kalles «Proto-Jesaja» og regnes som hans originaltekst, bortsett fra kapitlene 24–27 som er en sen apokalyptisk tilføyelse..
 Jesaja kap. 40-55 kalles «Deutero-Jesaja» og er et arbeid av en navnløs forfatter i eksil.
 Jesaja kap. 56-66 kalles «Trito-Jesaja» og er en antologi. 

Jesaja regnes som en av de viktigste profetene i kongetiden. Han ble kalt til sin gjerning på slutten av Ussias regjeringstid (kanskje omkring 748 f.Kr.). Han har skildret sin visjon av kallet i Jesajas bok kapittel 6 og virket meget lenge, til slutten av Hiskias regjeringstid på 700-tallet f.Kr. 

Ifølge Jesajas bok og Andre kongebok ble Jesajas utvalgt av Gud til å forkynne for israelitterne om to helt motstridende ting, nemlig dom og frelse. Innen Jesaja fikk profetere, renset en engel hans lepper med glødende kull, et symbol for at han renset sine lepper for menneskeord, for alt han skulle tale i framtiden, skulle være Guds ord.

Jesajas bok utgjorde en 7,4 meter lang pergamentrull da den ble funnet blant Dødehavsrullene.

I Jesajaboken er det meget stoff som kristne fra starten av har lært som forutsigelser om Jesus. I adventstidenen og til jul er det særlig mange tekster under gudstjenesten som enten er hentet fra Jesaja, eller henspiller på ham.

Fotnoter

Referanser

Eksterne lenker
 Jesajas bok i ulike oversettelser hos Nettbibelen

Bibelske personer